
REGULAMENT
STRUCTURA CONCURSULUI

Festivalul-Concurs Național de Muzică Populară „Ion Drăgan” are două faze, una județeană, adresată cursanților Școlii Populare de Arte „Constantin Brâncuși” Târgu Jiu și una națională, adresată tuturor soliștilor vocali de muzică populară din întreaga țară și din regiunile în care trăiesc comunități istorice de români: Republica Serbia, Bulgaria, Ucraina și Republica Moldova. Prezentul regulament se adresează participanților la faza județeană.
În anul 2026, faza județeană se va desfășura în ziua de 27 februarie 2026, în comuna Bălești. Concursul este împărțit pe trei categorii de vârstă ce se adresează cursanților Școlii Populare de Arte „Constantin Brâncuși” Târgu Jiu care evoluează individual, de la disciplinele canto muzică populară, canto muzică populară rapsozi și grup vocal folcloric: 
În cadrul fazei județene a festivalului-concurs există trei categorii de vârstă:
Categoria I de vârstă se adresează cursanților cu vârsta de până în 11 ani (La data ținerii concursului, cursanții trebuie să nu fi împlinit vârsta de 12 ani);
Categoria a II-a de vârstă se adresează cursanților cu vârsta cuprinsă între 12 și 17 ani (La data ținerii concursului, cursanții trebuie să aibă cel puțin vârsta de 12 ani împliniți și să nu fi împlinit vârsta de 18 ani);
Categoria a II-a de vârstă se adresează cursanților cu vârsta de peste 18 ani (La data ținerii concursului, cursanții trebuie să aibă cel puțin vârsta de 18 ani împliniți).
Concurenții vor prezenta în concurs două piese. Prima piesă va fi una fără acompaniament (doină, baladă, cântec doinit sau cântec epic), iar cea de-a doua, o melodie ritmată, cu acompaniament orchestral, va exprima zona etnofolclorică din care provine concurentul.
Evenimentul este organizat de către Consiliul Județean Gorj, U.A.T. Bălești, Școala Populară de Arte „Constantin Brâncuși” Târgu Jiu, Ansamblul Artistic Profesionist „Doina Gorjului”. 
Concursul se desfășoară după cum urmează:
- 27 februarie 2026, ora 1500 – concurs, Festivitatea de premiere și Gala Laureaților



CONDIȚIILE DE ÎNSCRIERE

Se pot înscrie la faza județeană, în calitate de interpreți vocali individuali, cursanții Școlii Populare de Arte „Constantin Brâncuși” Târgu Jiu, indiferent de vârstă și secția de unde provin. Fiecare instructor poate să participe cu un număr de 3 concurenți, câte unul pentru fiecare categoria de vârstă.
Înscrierea se face pe baza „Formularului de înscriere” (Anexa nr. 1) cu toate datele completate (datele personale vor fi protejate de către Școala Populară de Arte „Constantin Brâncuși” Târgu Jiu în conformitate cu Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date) depus la secretariatul de la Școala Populară de Arte „Constantin Brâncuși” Târgu Jiu.

ETAPA DE PRESELECȚIE

Preselecția se va face de către fiecare expert/instructor în parte. Fiecare expert/instructor poate să participe cu un număr maxim de un concurent pentru fiecare categorie de vârstă, conform condițiilor de înscriere. Experții/instructorii de la disciplina grup vocal folcloric vor participa cu câte 3 concurenți, câte unul de la fiecare categorie de vârstă, indiferent de numărul secțiilor la care predau. 
Data limită de înscriere este 20 februarie 2026, pentru a da posibilitate orchestrei să asigure o mai mare operativitate în desfășurarea concursului.


DESFĂȘURAREA CONCURSULUI

Festivalul-Concurs Național de Muzică Populară „Ion Drăgan” se va desfășura în data de 27 februarie 2026, sub formă de spectacol.
Acompaniamentul orchestral, pe toată durata concursului, va fi asigurat de orchestra Ansamblului Folcloric „Maria Lătărețu” al Școlii Populare de Arte „Constantin Brâncuși” Târgu Jiu.
Concurenții vor purta costumul popular specific zonei din care fac parte.
Condițiile de prezentare la această fază sunt următoarele:
a) Concurenții vor interpreta în concurs cele două piese precizate în formularul de înscriere. 
b) Piesele vor fi interpretate LIVE.
c) Durata celor două piese nu trebuie să depășească 6 minute.
d) Ordinea intrării în concurs se face prin tragere la sorți înainte de data de 27 februarie 2026.

JURIUL CONCURSULUI

Juriul concursului va fi alcătuit din personalul de specialitate al Ansamblului Artistic Profesionist „Doina Gorjului” și ai Școlii Populare de Arte „Constantin Brâncuși” Târgu Jiu, care, prin valoare și competență profesională, vor garanta corectitudinea clasamentului după următoarele criterii: calitatea interpretării, autenticitatea și valoarea artistică a pieselor, autenticitatea costumului, ținuta scenică a interpretului.
Notarea pieselor se va face de către fiecare membru al juriului, imediat după interpretarea piesei în concurs. Notele se acordă de la 1 la 10, pentru notele de la 1 la 9 putând să fie acordate și zecimi. Notele se vor acorda pe fiecare secțiune și categorie de vârstă în parte.
Centralizarea rezultatelor se va face de către secretariatul juriului, pus la dispoziție de către organizatori.
Juriul are latitudinea de a redistribui premiile și poate clasa doi concurenți pe același loc, în funcție de rezultatele din concurs.
Deciziile finale ale juriului sunt definitive și de necontestat.

OBLIGAȚIILE CONCURENȚILOR

a) Să respecte clauzele regulamentului concursului.
b) Să semneze formularul de înscriere – Anexa nr. 1, care face parte integrantă din prezentul regulament (Pentru concurenții minori formularul de înscriere se semnează de părinte/tutore/ reprezentant legal).
Orice abatere de la oricare dintre aceste obligații, poate duce automat la eliminarea din concurs, fără drept de apel.

OBLIGAȚIILE ORGANIZATORILOR

a) Organizează și pun la dispoziție locația necesară desfășurării concursului.
b) Asigură corectitudinea centralizării notelor obținute de concurenți.
c) Acordă „Diplome” pentru toți concurenții care au obținut o distincție în concurs.
d) Asigură popularizarea rezultatelor obținute de participanții la concurs.
e) Școala Populară de Arte „Constantin Brâncuși” Târgu Jiu va selecta cei doi participanți la secțiunea soliști vocali de la Concursul Național de Muzică Populară „Meleaguri brâncușiene”, ediția a IX-a, dintre câștigătorul Marelui Premiu și Trofeu al Festivalului și câștigătorii marilor premii a celor trei categorii de vârstă.

PREMII

Marele Premiu și Trofeul Festivalului 

Categoria I de vârstă (concurenți cu vârsta până 11 ani):

Marele premiu al categoriei de vârstă
Premiul I 
Premiul II 
Premiul III
3 Mențiuni (Mențiunea I, Mențiunea II, Mențiunea III)
Premii speciale (opțional, la propunerea juriului)

Categoria a II-a de vârstă (concurenți cu vârsta 12-17 ani):

Marele premiu al categoriei de vârstă
Premiul I 
Premiul II 
Premiul III
3 Mențiuni (Mențiunea I, Mențiunea II, Mențiunea III)
Premii speciale (opțional, la propunerea juriului)

Categoria a III-a de vârstă (concurenți cu vârsta de peste 18 ani):

Marele premiu al categoriei de vârstă
Premiul I 
Premiul II 
Premiul III
3 Mențiuni (Mențiunea I, Mențiunea II, Mențiunea III)
Premii speciale (opțional, la propunerea juriului)

Premiile nu sunt însoțite de bani, ci vor fi acordate doar diplome. Prin excepție, câștigătorul Trofeului Festivalului precum și câștigătorii marilor premii a celor trei categorii de vârstă, vor câștiga și cupe. De asemenea, aceștia vor participa la spectacole folclorice oferite de Ansamblul Artistic Profesionist „Doina Gorjului” și de Ansamblul Folcloric „Maria Lătărețu” al Școlii Populare de Arte „Constantin Brâncuși” Târgu Jiu.
Câștigătorul Marelui Premiu și Trofeu al Festivalului-Concursului Național de Muzică Populară „Ion Drăgan”, ediția I, faza județeană, va susține un recital cu ocazia fazei naționale și cu ocazia ediției a II-a a fazei județene.
Detalii suplimentare la tel. 0253/215 945, 0787/534322, 0729/101204, 0757/018100.

	Consiliul Județean Gorj

